ยอดเสียชีวิต 'ไต้ฝุ่นไร' พุ่งเกิน 375 คน บาดเจ็บอีกหลายร้อยคน
Dozens are still missing and several areas are pleading for food and water as result of Typhoon Rai 
คาดว่าตัวเลขผู้เสียชีวิตอาจเพิ่มขึ้นเมื่อทางการสามารถเข้าถึงหมู่บ้านหลายแห่งที่ถูกน้ำท่วมและถนนถูกตัดขาด รวมทั้งเกิดปัญหาไฟฟ้าดับ พายุไต้ฝุ่นไรพัดเข้าฟิลิปปินส์เมื่อปลายสัปดาห์ที่แล้ว โดยในช่วงหนึ่งมีความเร็วลมสูงถึง 195 กม./ชม. ทางการฟิลิปปินส์คาดว่ามีประชาชนได้รับผลกระทบจากพายุลูกนี้ราว 780,000 คน ในจำนวนนี้มากกว่า 400,000 คนต้องอพยพออกจากหมู่บ้านของพวกเขา ประธานาธิบดีโรดริโก ดูเตอร์เต เดินทางเยี่ยมพื้นที่ประสบภัยเมื่อวันเสาร์ พร้อมรับปากมอบความช่วยเหลือมูลค่า 40 ล้านดอลลาร์ พายุไต้ฝุ่นไร ถือเป็นหนึ่งในพายุที่รุนแรงที่สุดในรอบหลายปีที่พัดเข้าฟิลิปปินส์ โดยในช่วงหนึ่งพายุลูกนี้มีความเร็วลมสูงถึง 195 กม./ชม. ทางการคาดว่ามีเมืองต่าง ๆ อย่างน้อย 227 แห่งที่ไฟฟ้าดับ ซึ่งกำลังมีการซ่อมแซมเพื่อให้สามารถใช้การได้อีกครั้ง ขณะที่สนามบินท้องถิ่นสามแห่งเสียหายอย่างหนัก